Lav et referat af nedenstående tekst:

Tekst:
Vi møder Michael Fagerberg i motionscentret i Haraldslund Vand- og Kulturcenter i Aalborg. Han går på et nystartet hold for mænd, der har kræft. - Det giver masser af energi, så jeg har flere kræfter til at kæmpe mod kræften. Jeg har det rigtig godt med at bliver banket igennem her, lyder det småforpustet fra Michael Fagerberg, mens han trækker en vægt mod sig selv med armene. Den tidligere buschauffør kom på sygehuset for at blive opereret for en diskusprolaps for et år siden, men det viste sig, at smerterne i ryggen og den delvise lammelse i benene stammede fra en kræftknude. Det var prostatakræft, der havde spredt sig, ikke kun til ryggen men også til lymferne og lungerne. Michael Fagerberg fik at vide, at han var uhelbredeligt syg. - Jeg gik helt ned psykisk. Det var hårdt, og det er det stadigvæk, siger Michael Fagerberg. Træningen er et frirum, der også giver ham et mentalt overskud. - De trælse tanker bliver simpelt hen jaget væk. Det er positiv energi, der kommer ud af det her, pruster Michael fra løbebåndet. Og eksperterne underbygger hans oplevelse. - Det er videnskabeligt bevist, at motion gavner kræftpatienter, siger instruktøren på holdet Elin Olsen. Kræftens Bekæmpelse i Aalborg har blandede motionshold for kræftramte, og her er erfaringen den sammen.

Referat:
Motion hjælper kræftpatienter til et bedre og længere liv. For Michael Fagerberg er det en kamp mod uhelbredelig kræft.